Scopesov proces
Skoupsov proces ili Skoupsov majmunski proces, zvanično poznato kao Država Tenesi protiv Džona Tomasa Skoupsa, je bio američki sudski slučaj iz 1925. u kojem je gimnazijski nastavnik Džon Skoups bio optužen da krši tenesijski Batlerov zakon, koji je zabranjivao da se evolucija čoveka predaje u bilo kojoj školi koju finansira ta država. Suđenje je namerno pokrenuto da privuče publicitet u gradić Dejton, gde je suđenje održano. Skoups nije bio siguran da li je on ikada predavao evoluciju, ali je namerno pristao da inkriminiše sam sebe da bi slučaj imao optuženog.

Skoups je osuđen i kažnjen sa 100 dolara, ali je presuda poništena iz tehničkih razloga. Suđenje je uspelo da privuče velik publicitet u celim Sjedinjenim Državama, pošto su reporteri velikih medija hrlili u Dejton da prate dvoboj čuvenih advokata, koji su se složili da zastupaju svaku stranu. Vilijam Dženigs Brajan, tri puta predsednički kandidat, je zastupao optužnicu, dok je Klarens Darov, poznati branilac, zastupao Skoupsa. Suđenje je promovisalo kontroverzu između fundamentalista i modernista u kojoj su modernisti tvrdili da je evolucija saglasna sa religijom, nasuprot fundamentalistima, koji su tvrdili da reč božja otkrovena u Bibliji ima primat nad svim ljudskim znanjem. Zbog toga je suđenje viđeno i kao teološko nadmetanje i suđenje da li treba da moderna nauka da se uči u školama.

Suđenje je bilo inspiracija za dramu Naslediti vetar, kao i istoimeni film.

Vidi još 
 Kicmiler protiv okruga Dover
 Inherit the Wind (drama)

Krivično procesno pravo
Sudski procesi
Historija SAD (1918–1945)
Evolucija